
Dobelē,                                                                                               Datums skatāms laika zīmogā 	

SIA „DOBELES NAMSAINIEKS”, reģ. Nr. 48503021348, juridiskā adrese: Zaļā iela 3, Dobele, Dobeles nov., tās valdes locekļa Jāņa Audzēviča personā, kurš rīkojas saskaņā ar Statūtiem, turpmāk tekstā saukta Pasūtītājs, no vienas puses, un 
SIA “Siltumtehserviss”, reģ. Nr. 42402005862, juridiskā adrese: Maskavas iela 5a, Rēzekne, tās valdes locekļa Maksima Aitova personā, kurš rīkojas saskaņā ar statūtiem, turpmāk tekstā saukta Izpildītājs, no otras puses, abi kopā turpmāk tekstā saukti – Puses, vai atsevišķi – Puse, pamatojoties uz Pasūtītāja veikto publisko iepirkumu ID Nr. SIA DN 2022/15, noslēdz šo līgumu, turpmāk tekstā – Līgums:

1. LĪGUMA PRIEKŠMETS
0. Izpildītājs ar saviem materiāliem, darba rīkiem, ierīcēm un darbaspēku, saskaņā ar tehnisko specifikāciju un darbu izpildes grafiku (Pielikums Nr.1) apņemas veikt siltummezgla uzstādīšanu Pasūtītāja apsaimniekošanā un pārvaldīšanā nodotajās daudzdzīvokļu dzīvojamās mājās Dobelē, Bērzes ielā Nr. 7; 9; 10; 11; 15; 16; 20; 22; 24; 26; 28; 32, atbilstoši iepirkuma ID Nr. SIA DN 2022/15 nolikumam un šī Līguma noteikumiem.

2. PUŠU PILNVAROTIE PĀRSTĀVJI
2.1. No Pasūtītāja puses pilnvarotais pārstāvis (saistību izpildes koordinators), kurš kontaktējas ar Izpildītāju, vienojas par Līguma saistību izpildes niansēm, paraksta siltummezglu piegādes un uzstādīšanas nodošanas – pieņemšanas aktus, ar ko pieņem uzstādītos siltummezglus Pasūtītāja vārdā, ir: Jānis Kreicbergs, tālrunis 28347204.
2.2. No Izpildītāja puses pilnvarotais pārstāvis (saistību izpildes koordinators), kurš kontaktējas ar Pasūtītāju, vienojas par Līguma saistību izpildes niansēm, paraksta siltummezglu piegādes un uzstādīšanas nodošanas – pieņemšanas aktus, ar ko nodod uzstādītos siltummezglus Izpildītāja vārdā, ir: Maksims Aitovs, tālrunis 64622280.

3.  PIEGĀDE UN UZSTĀDĪŠANA
3.1. Izpildītājs piegādā Pasūtītājam un uzstāda siltummezglus SIA „DOBELES NAMSAIMNIEKS” apsaimniekošanā un pārvaldīšanā nodotās daudzdzīvokļu dzīvojamās mājas, saskaņā ar Tehniskajā specifikācijā norādīto adresi, apjomu un termiņu, kā arī citās adresēs pēc Pasūtītāja pieprasījuma.

4. IZPILDĪTĀJA TIESĪBAS UN PIENĀKUMI
4.1. Izpildītājam ir tiesības saņemt samaksu par siltummezglu piegādi un uzstādīšanu saskaņā ar Līguma noteikumiem.
4.2. Izpildītāja pienākumi ir:
4.2.1. Piegādāt Līgumā paredzētos siltummezglus un uzstādīt tos atbilstošā kvalitātē un pilnā apjomā saskaņā ar Līguma noteikumiem;
4.2.2. Visu siltummezglu uzstādīšanai nodrošināt kvalificētu tehnisko personālu;
4.2.3. Prasīt Pasūtītāja rakstisku piekrišanu, ja siltummezglu uzstādīšanas veikšanai vēlas pieaicināt apakšuzņēmējus;
4.2.4. Uzņemties atbildību par pieaicināto apakšuzņēmēju veiktā darba kvalitāti, kā arī par apakšuzņēmēju radītajiem zaudējumiem. Izpildītājs ir pilnībā atbildīgs par to, lai apakšuzņēmēji ievērotu visas šī Līguma saistības;
4.2.5. Veicot siltummezglu uzstādīšanu, nodrošināt Darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi par ko Pasūtītājam iesniedz apliecinājumu.
4.2.6. Nodrošināt, ka siltummezglu uzstādīšanai pieaicinātās vai Izpildītāja nodarbinātās personas ievēro visas normatīvo aktu prasības, kā arī morāles un ētikas normas gan saskarsmē ar Pasūtītāja pārstāvjiem, gan trešajām personām;
4.2.7. Garantēt ugunsdrošības un apkārtējās vides aizsardzības pasākumu veikšanu, kas saistīti ar līguma izpildi;
4.2.8. Nodrošināt kvalitatīvu siltummezglu piegādi un uzstādīšanu. Pasūtītājs nepieņem nekvalitatīvi veiktu uzstādīšanu līdz trūkumu un defektu novēršanai. 

5. PASŪTĪTĀJA TIESĪBAS UN PIENĀKUMI
5.1. Pasūtītājam ir pienākums savlaicīgi un atbilstoši šī Līguma noteikumiem samaksāt Izpildītājam par piegādātajiem un uzstādītajiem siltummezgliem.
5.2. Pasūtītājam ir pienākums sniegt Izpildītājam visu informāciju, kas ir nepieciešama, lai Izpildītājs varētu Līgumā noteiktos pienākumus.
5.3. Pasūtītājam ir tiesības jebkurā laikā apmeklēt siltummezglu uzstādīšanas vietu un nepieciešamības gadījumā noformēt savus pamatotos aizrādījumus vai pārtraukt siltummezglu uzstādīšanu līdz trūkumu novēršanai.
5.4. Saņemot Izpildītāja paziņojumu par to, ka siltummezglu piegādes un uzstādīšanas darbi ir pabeigti, pieņemt paveiktos uzstādīšanas darbus, parakstot nodošanas – pieņemšanas aktu Pušu iepriekš saskaņotajā laikā.
5.5. Nodrošināt visus apstākļus un veikt visas nepieciešamās darbības, lai Izpildītājam būtu iespēja bez šķēršļiem un kavējuma izpildīt savas saistības, t.sk. piekļūt uzstādīšanai paredzētajām telpām. Pasūtītājs neatbild par trešo personu (tostarp dzīvokļu īpašnieku / īrnieku) rīcību, kas var kavēt savlaicīgu siltummezglu uzstādīšanas darbu izpildi. Ja Pasūtītājs no savas puses nenodrošina visus no tā atkarīgos apstākļus uzstādīšanas darbu pilnvērtīgai izpildei, kā arī trešo personu radīto šķēršļu dēļ uzstādīšanas darbu izpildes termiņš pagarinās par attiecīgo laiku.

6. LĪGUMA SUMMA UN APMAKSAS KĀRTĪBA
6.1. Līguma pamatsumma ir atbilstoši iepirkumā Nr. SIA DN 2022/15 iesniegtajam Izpildītāja finanšu piedāvājumam 114 925,63 EUR (viens simts četrpadsmit tūkstoši deviņi simti divdesmit pieci euro, 63 centi), bet Pasūtītājs ir tiesīgs uzdot Izpildītājam papildus darbus, kuru kopējā summa kopā ar pamatsummu nedrīkst pārsniegt 169999,99 EUR.. 
6.2. Par izpildītajiem siltummezglu piegādes un uzstādīšanas darbiem Izpildītājs 5 darba dienu laikā pēc minēto darbu pabeigšanas un attiecīgā objekta nodošanas – pieņemšanas akta parakstīšanas piestāda rēķinu Pasūtītājam. Pasūtītājs apmaksā rēķinu 10 darba dienu laikā no rēķina saņemšanas brīža.
6.3. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Izpildītāja kontā.
6.4. Nekvalitatīvi veiktie piegādes un uzstādīšanas darbi netiek apmaksāti līdz trūkumu novēršanas brīdim, ko Izpildītājs novērš uz sava rēķina.

7. LĪGUMA IZPILDES TERMIŅI
7.1. Siltummezglu uzstādīšanas darbi tiek veikti saskaņā ar darbu izpildes grafiku un ir uzskatāmi par pabeigtiem brīdī, kad Pušu pārstāvji to fiksē, parakstoties nodošanas – pieņemšanas aktā, ievērojot darbu izpildes grafikā  noteiktos izpildes termiņus. 
7.2. Līgums ir spēkā līdz 2022.gada 30.septembrim. Pēc Līguma darbības termiņa izbeigšanās Pusēm ir jāizpilda vienai pret otru visas Līguma darbības termiņa laikā radušās saistības.


8. KVALITĀTES GARANTIJAS UN DEFEKTU NOVĒRŠANA
8.1. Izpildītājs piegādātajiem veicamajiem siltummezglu uzstādīšanas darbiem dod vismaz 36 (trīsdesmit sešu) mēnešu garantiju, kas ietver sevī visus nepieciešamos darbus, lai  novērstu veikto darbu defektus bez maksas (tostarp izbraucot uz uzstādīšanas vietu).
8.2. Uzstādīšanas darbu izpildes laikā konstatēto defektu novēršanā tiek pielietoti sekojoši noteikumi:
8.2.1. Izpildītājs novērš visus konstatētos defektus. Par uzstādīšanas darbu laikā konstatēto defektu novēršanas termiņu Puses vienojas katrā atsevišķā gadījumā;
8.2.2. Defektus Izpildītājs novērš uz sava rēķina Līgumā noteiktajā piegādes un uzstādīšanas izpildes termiņa ietvaros.

9. PUŠU ATBILDĪBA
9.1. Līguma saistību neizpildes gadījumā vainojamā Puse atlīdzina otrai Pusei radītos tiešos zaudējumus.
9.2. Par Līgumā noteiktā siltummezglu piegādes vai uzstādīšanas termiņa nokavēšanu vai defektu novēršanas termiņa (8.2.punkts) nokavēšanu Izpildītājs maksā Pasūtītājam līgumsodu 0,1% no Līguma cenas (par attiecīgo objektu, kur tiek uzstādīti siltummezgli ) par katru nokavējuma dienu, bet ne vairāk kā 10% no Līguma cenas (par attiecīgo objektu, kur uzstādīšanas darbi tiek veikti). Pasūtītājs ir tiesīgs līgumsoda naudu ieturēt no vēl neizmaksātās Līguma summas daļas.
9.3. Ja Pasūtītājs kavē samaksas par siltummezglu piegādi vai uzstādīšanu termiņu, tad Pasūtītājs maksā Izpildītājam līgumsodu par katru nokavēto dienu 0,1% apmērā no savlaicīgi nesamaksātās rēķinā norādītās summas, bet ne vairāk kā 10% no savlaicīgi nesamaksātās summas apmēra.
9.4. Līgumsoda samaksa neatbrīvo nevienu no Pusēm no Līguma saistību izpildes.
9.5. Izpildītājs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām.
9.6. Ja Izpildītājs pēc Līguma noslēgšanas nevar izpildīt vai atsakās izpildīt Līgumā ietvertās saistības (nav pieejamas attiecīgās iekārtas vai atbilstošs personāls u.c. iemeslu dēļ), tad Pasūtītājs ir tiesīgs prasīt no Izpildītāja vienreizēju līgumsodu 20% apmērā no Līguma summas (6.1.punkts) par Līguma neizpildi, kā arī Pasūtītājs ir tiesīgs nekavējoties izbeigt Līgumu vienpusēji, par to rakstveidā paziņojot Izpildītājam.
9.7. Korespondence, kas tiek nosūtīta otrai Pusei pa pastu ir uzskatāma par saņemtu 7 (septītajā) dienā, skaitot no tās iesniegšanas pastā. Visai sarakstei un jebkurai informācijai, ko viena Puse iesniedz otrai, jābūt latviešu valodā.
9.8. Visiem paziņojumiem, ko Puses iesniedz viena otrai saskaņā ar Līgumu, jābūt rakstiskiem un nodotiem personīgi vai ierakstītā vēstulē. Paziņojums, ja vien Līgumā nav paredzēts citādi, tiek uzskatīts par saņemtu dienā, kad tas ir nodots personīgi vai ierakstītas vēstules saņemšanas dienā.
9.9. Pusei ir pienākums 5 (piecu) dienu laikā rakstveidā paziņot otrai Pusei par šajā Līgumā norādīto rekvizītu un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
9.10. Katras Puses pārstāvis apliecina, ka tam ir visas tiesības Puses vārdā noslēgt Līgumu.
9.11. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem. Izpildītājs apliecina, ka tam ir visas nepieciešamās zināšanas, pieredze, darbaspēks un materiāltehniskais nodrošinājums Darba veikšanai.

10. LĪGUMA IZBEIGŠANA, GROZĪŠANA UN NEPĀRVARAMA VARA
1. Līgumos un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Jebkuri grozījumi vai papildinājumi Vienošanās un Līgumā izdarāmi rakstveidā.
1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana ir radusies nepārvaramas varas apstākļu ietekmē. Ar nepārvaramu varu šī Līguma kontekstā ir saprotami tādi apstākļi, kas Pusēm nav bijuši paredzami un kontrolējami, novēršami vai ietekmējami.
1. Pusei, kurai saistību izpilde iepriekš minēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz attiecīga dokumentācija (piemēram, kompetentas iestādes izziņa).
1. Ja nepārvaramas varas apstākļi ilgst vairāk kā 30 (trīsdesmit) kalendārās dienas, tad Puses var izbeigt šo Līgumu, norēķinoties par faktiski izpildīto darbu.
1. Līgums var tikt izbeigts, Pusēm savstarpēji rakstiski vienojoties vai normatīvajos aktos noteiktajā kārtībā.
1. Pasūtītājs var vienpusēji atkāpties no Līguma, rakstveidā paziņojot par to Izpildītājam 7 (septiņas)  kalendāra dienas iepriekš, ja:
1. Izpildītājs atkārtoti neievēro likumīgus Pasūtītāja rakstiskus norādījumus vai arī atkārtoti nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 10 (desmit) darba dienu laikā pēc attiecīga rakstiska Pasūtītāja paziņojuma saņemšanas;
1. Darbi tiek veikti neatbilstoši Līguma dokumentu prasībām, kvalitātes vai tehnoloģijas prasībām vai netiek uzsākta defektu novēršana;
1. Ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu; 
1. Izpildītājs nosūtot Pasūtītājam rakstisku paziņojumu 7 (septiņas) kalendāra dienas iepriekš, ir tiesīgs vienpusēji izbeigt Līgumu, ja Pasūtītājs Līgumā noteiktajos termiņos neveic maksājumus un Pasūtītāja nokavējums ir sasniedzis vismaz 20 (divdesmit) darba dienas.
1.  Līguma izbeigšana saistību neizpildes dēļ neierobežo Pušu tiesības uz zaudējumu atlīdzību vai līgumsodu. Izbeidzot Līgumu 8.1.-8.3.punktos noteiktajos gadījumos, Puses sastāda atsevišķu aktu par faktiski kvalitatīvi izpildīto Darba apjomu un to vērtību. Sastādot aktu, Puses ņem vērā izpildītā Darba kvalitāti. Pasūtītājs samaksā Izpildītājam par kvalitatīvi izpildīto Darbu, atbilstoši sastādītajam aktam. Ja faktiski kvalitatīvi izpildītā Darba vērtība ir mazāka par summu, kuru Pasūtītājs jau ir samaksājis Izpildītājam, Izpildītājam ir pienākums atmaksāt pārmaksāto summu. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 20 (divdesmit) dienu laikā pēc šajā punktā minētā akta parakstīšanas.
1. Ja Līgums tiek izbeigts pirms termiņa Izpildītāja vainas dēļ, Objekts sakārtojams un atstājams drošā un no trešo personu darbībām pasargātā stāvoklī par Izpildītāja līdzekļiem. Ja Līgums tiek izbeigts pirms termiņa pēc abpusējas vienošanās, Puses vienojas kādā kārtībā tiek segti izdevumi Objekta sakārtošanai drošā un no trešo personu darbībām pasargātā stāvoklī.
1. Līguma izbeigšanas gadījumā pusēm 2 (divu) nedēlu laikā ir jāveic pilns norēķins, ieskaitot visu šajā Līgumā paredzēto līgumsodu samaksu.

11. STRĪDU IZŠĶIRŠANAS KĀRTĪBA
11.1. Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp Pusēm, ir jārisina pārrunu ceļā. Ja Puses nevar panākt vienošanos 30 kalendāro dienu laikā, tad strīds ir risināms Latvijas Republikas normatīvajos aktos noteiktajā kārtībā valsts tiesā.
11.2. Šis Līgums ir saistošs arī Pušu tiesību un saistību pārņēmējiem.
11.3. Šis Līgums ir sastādīts un parakstīts elektroniski ar drošu elektronisko parakstu, kas satur laika zīmogu. Abpusēji parakstītam līgumam ir vienāds juridiskais spēks.

Pielikumā: Pielikums Nr.1-Darbu izpilde grafiks uz 1 lapas


PUŠU ADRESES UN REKVIZĪTI


Pasūtītājs:						Izpildītājs:
SIA „DOBELES NAMSAIMNIEKS”	            SIA „Siltumtehserviss”
Reģ. Nr. 48503021348				Reģ. Nr. 42402005862
Zaļā iela 3, Dobele,	                                                Maskavas iela 5a, Rēzekne,
Dobeles nov. LV-3701                                              	LV-4604
Konts Nr. LV91UNLA0006000508407                     Konts Nr. LV69HABA0001409040964
AS SEB banka					AS SWEDBANK
Tālr. 63781900					Tālr. 64622280

	
___________(paraksts)*______			_________(paraksts)*________
Jānis Audzēvičs					Maksims Aitovs



*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU







